als_Latn dik_Latn sag_Latn
Futboll
Chelsea harron Bakayoko-n, tani dëshiron Tolisso-n
Kampionët e Premier League kanë kthyer vëmendjen e tyre ndaj mesfushorit të Lyon, Corentin Tolisso, pasi u lodhën duke u përpjekur të negociojnë me ndërmjetësit e yllit të Monaco-s, Tiemoue Bakayoko. Trajneri i Chelsea, Antonio Conte e kishte objektiv primar Bakayoko-n për ta sjellë në “Stamford Bridge”, por thuhet se është i mërzitur për shkak se janë bërë publike bisedimet për të. Tani trajneri i kampionëve të Anglisë është i interesuar për mesfushorin e Lyon-it, Tolisso dhe ka zhvilluar bisedime me presidentin e klubit Jean-Michel Aulas javën e kaluar në Londër.
Tolisso është një ndër lojtarët më të mërkuar në këtë merkaton, me disa klube që kanë shfaqur interes për të firmosur me yllin e ri francez. Mesfushori 22-vjeçar ka shënuar 8 gola në 31 ndeshje në Ligue 1 si dhe ka dhënë edhe 5 asiste për shokët e skuadrës. Gjithashtu Tolisso ka shënuar edhe 4 gola në 14 ndeshjet në kompeticionet europiane (Champion dhe Europa League). “ESPNFC.com” thotë se palët janë duke biseduar dhe gjithçka mund të konkretizohet në javët e ardhshme.
als_Latn yor_Latn als_Latn als_Latn